b'\n_START_ARTICLE_\n832 Naval Air Squadron\n_START_PARAGRAPH_\n832 Naval Air Squadron (832 NAS) oli Britannian Kuninkaallisen laivaston ilmavoimien lentolaivue.\n_START_SECTION_\nPalvelus\n_START_PARAGRAPH_\nLaivue perustettiin 1. huhtikuuta 1941 RNAS Lee-on-Solentissa kalustonaan 12 Fairey Albacorea. Laivue siirtyi elokuussa HMS Victoriousille operaatioihin Norjan rannikolla k\xc3\xa4ytt\xc3\xa4en RNAS Hatstonia maatukikohtanaan. Tukialuksen ollessa marraskuussa 1941 ja helmikuussa 1942 Islannin vesill\xc3\xa4 laivueen komentaja sai surmansa._NEWLINE_Laivue oli maaliskuusta hein\xc3\xa4kuuhun suojaamassa J\xc3\xa4\xc3\xa4meren saattueita, joiden kuluessa laivue osallistui ainoastaan yhteen saksalaista taistelulaiva Tirpitzi\xc3\xa4 vastaan suunnattuun hy\xc3\xb6kk\xc3\xa4ykseen._NEWLINE_Laivue siirrettiin 21. elokuuta maihin RNAS Crailiin, josta se siirrettiin suojaamaan Maltan saattuetta operaatio Pedestaliin._NEWLINE_Laivue sijoitettiin operaatiosta palattuaan RNAS Crailiin sek\xc3\xa4 RNAS Machrihanishiin, joista se suoritti miinanlaskua Englannin Kanaalin alueella sek\xc3\xa4 merimaalien tuhoamislentoja RNAS Manstonista. Laivue siirtyi lokakuussa 1942 tukemaan Pohjois-Afrikan maihinnousua._NEWLINE_Laivue varustettiin tammikuussa 1943 12 amerikkalaisilla Grumman Avenger TBF-1 koneella. Laivue suoritti HMS Victoriousin kannella lyhyen vierailun Yhdysvalloissa ennen siirtymist\xc3\xa4 Panaman kanaalin kautta Tyynelle valtamerelle. Laivue otti toukokuussa osaa amerikkalaisen laivasto-osaston osana operaatioihin Korallimerell\xc3\xa4, kunnes se siirrettiin 27. kes\xc3\xa4kuuta USS Saratogalle tukemaan maihinnousua Salomonin saarille._NEWLINE_Laivue palasi hein\xc3\xa4kuussa HMS Victoriousille aloittaen paluumatkan Pearl Harborin ja Panaman kanavan kautta Englantiin. Laivue uudelleen varustettiin syyskuussa RNAS Hatstonissa Avenger Mk I:ll\xc3\xa4. Laivueeseen liitettiin tammikuussa 1944 nelj\xc3\xa4 1832 laivueen Grumman Wildcat Mk V:\xc3\xa4. Laivue siirtyi helmikuussa HMS Athenelle ja HMS Engadinelle purjehtien Ceylonille, jossa se siirrettiin 15. huhtikuuta Katurundan lentotukikohtaan._NEWLINE_Laivue j\xc3\xa4tti kalustonsa ja siirtyi 3. toukokuuta HMS Illustriousille Surabayan pommitusoperaatioon, joka suoritettiin 17. toukokuuta. Laivue piti Katurundaa maatukikohtanaan, kun se siirtyi 26. toukokuuta HMS Begumille kuudeksi seuraavaksi kuukaudeksi suojaamaan meriliikennett\xc3\xa4._NEWLINE_Laivueen vahvuus supistettiin lokakuussa yhdeks\xc3\xa4\xc3\xa4n koneeseen. Se palasi alkuvuodesta 1945 HMS Begumin mukana Englantiin. Laivue lakkautettiin 21. helmikuuta 1945.'